ธนชาตกินรวบ‘นครหลวง’
เกาะติดข่าว ข่าวร้อน ข่าวเด่น ข่าววันนี้ ข่าวการเมือง ประเด็นการเมือง ข่าวเศรษฐกิจ ข่าวกีฬา ท่องเที่ยว บันเทิง ดูดวง สลากกินแบ่งรัฐบาล คลิปวีดีโอ ทันเหตุการณ์ทุกแง่มุม โดยทีมงานโพสต์ทูเดย์
10 ส.ค. 2554

กองทุนฟื้นฟูฯรับ3.17หมื่นล. HSBCถอยกรูดไม่แข่งประมูล
โพสต์ทูเดย์ — “ทุนธนชาต” รับกินธนาคารนครหลวงไทยเจ้าเดียว ชงบอร์ดกองทุนฟื้นฟูฯ ตัดสินขายได้ราคาดี
แหล่งข่าวจากกรรมการกองทุนเพื่อการฟื้นฟูและพัฒนาระบบสถาบันการเงิน เปิดเผยว่า ในวันนี้คณะกรรมการจะพิจารณาตัดสินใจขายหุ้นที่ถืออยู่ในธนาคารนครหลวงไทยจำนวน 1,005.3 ล้านหุ้น คิดเป็น 47.58% ออกไปให้กับกลุ่มทุนธนชาตที่ยื่นเสนอขอซื้อหุ้นเพียงรายเดียว ในราคาหุ้นละ 31.5031.60 บาท
“เดิมนั้นมีผู้สนใจซื้อ 23 ราย และทางธนาคารเอชเอสบีซี (HSBC) ก็ได้ให้ที่ปรึกษาทางการเงินคือธนาคารดอยช์แบงก์เข้ามาตรวจสอบสินทรัพย์และหนี้สิน แต่พอเวลายื่นเสนอราคาทางเอชเอสบีซีก็ไม่ได้ยื่นราคาแข่ง ขณะที่ทุนธนชาตก็แสดงเจตจำนงที่จะซื้อในราคาที่สูงกว่ามูลค่าทางบัญชี 1.5 เท่า โดยปัจจุบันนครหลวงไทยมีมูลค่าทางบัญชี 20.15 บาท จึงถือว่าเป็นราคาที่ดี” แหล่งข่าวเปิดเผย
ทั้งนี้ หากกลุ่มทุนธนชาตซื้อในราคาหุ้นละ 31.5031.60 บาท จะใช้เงินรอบแรกในการซื้อหุ้นจากกองทุนฟื้นฟูฯ 3.163.17 หมื่นล้านบาท และต้องใช้เงินตั้งโต๊ะรับซื้อหุ้นจากผู้ถือหุ้นอื่นๆ ในราคาเดียวกันอีก 2.93.0 หมื่นล้านบาท
สำหรับผู้ถือหุ้นรายอื่นประกอบด้วย บริษัท ไทยเอ็นวีดีอาร์ 239.7 ล้านหุ้น คิดเป็น 11.35% BARCLAYS BANK PLCRE EQUITIES ถืออยู่ 105 ล้านหุ้น หรือ 4.97% บริษัท ทุนธนชาต 104.96 ล้านหุ้น คิดเป็น 4.97% CHASE NOMINEES LIMITED 32 จำนวน 77.78 ล้านหุ้น คิดเป็น 3.68%
แหล่งข่าวจากเอชเอสบีซี เปิดเผยว่า สาเหตุที่ไม่ได้เสนอราคาเพราะเมื่อเข้าไปตรวจสอบสินทรัพย์แล้ว เห็นว่าฐานสินเชื่อของธนาคารนครหลวงไทยเป็นกลุ่มลูกค้าเอสเอ็มอีประมาณ 3040% ซึ่งเมื่อนำมาคิดตามสูตรมาตรฐานของธนาคารแล้วจะพบว่ามูลค่าหลักประกันน้อยมาก หากเสนอราคาไปก็คงใกล้เคียงหรือสูงกว่ามูลค่าทางบัญชีเล็กน้อย ขณะที่ทางทุนธนชาตนั้นเสนอไปในราคาสูงกว่า 30 บาท จึงตัดสินใจไม่เสนอราคา” แหล่งข่าวเปิดเผย
นายชัยวัฒน์ อุทัยวรรณ์ ประธานเจ้าหน้าที่บริหารและกรรมการผู้จัดการใหญ่ ธนาคารนครหลวงไทย กล่าวว่า ไม่ทราบรายละเอียดมากนัก เพราะกองทุนฟื้นฟูฯ แค่เพียงสอบ ถามถึงนโยบายแผนการดำเนินธุรกิจ เช่น การขายหนี้ด้อยคุณภาพ และการปันผล จึงไม่ทราบรายละเอียดว่าเข้ามากี่รายและเขาห้ามพูด 
นายชัยวัฒน์ กล่าวอีกว่า หากมีการเปลี่ยนแปลงผู้ถือหุ้น แผนการดำเนินงานของธนาคาร อาจมีการเปลี่ยนแปลงได้ ถ้าผู้ถือหุ้นใหม่ มีความต้องการให้โครงสร้างการดำเนินงาน ของธนาคารเป็นรูปแบบใหม่ ส่วนเรื่องผลกระทบต่อพนักงานนั้นเชื่อว่าจะมีไม่มากนัก 
“วันนี้กองทุนฟื้นฟูฯ จะนำรายชื่อผู้ชนะการประมูลซื้อหุ้นนครหลวงไทย ให้ที่ประชุมคณะกรรมการกองทุนฟื้นฟูฯ ตัดสิน ก่อนประกาศอย่างเป็นทาง” นายชัยวัฒน์ กล่าว
นางจริยา เวชภูติ ประธานสหภาพแรงงานธนาคารนครหลวงไทย กล่าวว่า ขณะนี้พนักงานธนาคารมีความรู้สึกหวั่นไหวหากบริษัท ทุนธนชาต ชนะการประมูลราคาหุ้น โดยเข้ามาเป็นผู้ถือหุ้นใหญ่แทนกองทุนเพื่อการฟื้นฟูและพัฒนาระบบสถาบันการเงิน เพราะเกรงว่าจะเกิดความไม่มั่นคงในหน้าที่การงาน โดยเฉพาะกระแสข่าวการปรับลดพนักงาน และยุบรวมสาขา หากบริษัท ทุนธนชาต ชนะการประมูลและเข้ามาเป็นผู้ถือหุ้นใหญ่
แหล่งข่าวจากธนาคารธนชาต เปิดเผยว่า ถ้าหากทุนธนชาตชนะการประมูลและควบรวมกับธนาคารนครหลวงไทย จะทำให้กลายเป็นธนาคารใหญ่อันดับที่ 5 การทำกำไรสุทธิจะเพิ่มขึ้นราว 4,000 ล้านบาท จากที่เคยทำได้ปีละ 2,0002,800 ล้านบาท อัตราผลตอบแทนต่อส่วนผู้ถือหุ้น (ROE) จะปรับเพิ่มขึ้นเป็น 1112% จาก 9%
วานนี้ ธนาคารนครหลวงไทยได้เปิดให้บริการเงินฝากออมทรัพย์บุฟเฟต์สำหรับบุคคลธรรมดาที่เปิดบัญชีเงินฝากตั้งแต่ 5,000 บาทขึ้นไป และทำบัตรเดบิตโดยจะได้รับดอกเบี้ยพิเศษเพิ่มอีก 0.25% จากดอกเบี้ยออมทรัพย์ปกติ และการรับสิทธิในการชิงรางวัลรายไตรมาส 4 ครั้ง มูลค่ากว่า 9 ล้านบาท
โดยผู้ฝากเงินทุก ๆ 5,000 บาท จะได้รับ 1 สิทธิ์ ในการชิงรางวัล สูงสุด 200 สิทธิ์ต่อรายลูกค้าต่อไตรมาส และเมื่อมีการใช้จ่ายซื้อสินค้า/บริการผ่านบัตรเดบิต ยอดสะสมทุก ๆ 2,500 บาท ยังได้รับ 1 สิทธิ์ เพื่อชิงรางวัล สูงสุด 200 สิทธิ์ ต่อรายลูกค้าเช่นกัน และทุก ๆ ไตรมาสลูกค้าจะได้รับโบนัสสิทธิ์เพิ่มอีก 0.5 1 เท่า หากมีเงินฝากเพิ่มขึ้นและ/หรือการใช้จ่ายผ่านบัตรเดบิตเพิ่มขึ้นจากไตรมาสก่อนหน้าทำให้สิทธิ์จับรางวัลรวมสูงสุดถึง 600 สิทธิ์ต่อรายลูกค้าต่อไตรมาส โดยธนาคารจะเริ่มจับรางวัลให้กับผู้โชคดีครั้งแรกในช่วงเดือนเมษายน 2553
ทั้งนี้ โครงการดังกล่าวจะสิ้นสุดในวันที่ 31 ธันวาคม 2553 ธนาคารตั้งเป้าระดมเงินฝากประมาณ 1 หมื่นล้านบาท และขยายฐานลูกค้าเงินฝากรายย่อยอีก 1 แสนบัญชี รวมถึงการตอบสนองนโยบายของธนาคารแห่งประเทศไทย (ธปท.) ในการให้ประชาชนใช้บัตรเดบิตในการชำระค่าสินค้าและบริการแทนการใช้เงินสดเพื่อลดปริมาณการหมุนเวียนเงินสดในระบบลง
"ธนาคารได้ออกแบบผลิตภัณฑ์และโปรโมชั่นให้เป็นที่ถูกใจของกลุ่มลูกค้าเป้าหมายโดยเฉพาะกลุ่มลูกค้ารุ่นใหม่ที่อยู่ในช่วงอายุตั้งแต่ 25 ปี ขึ้นไป ที่สามารถให้ผลตอบแทนที่น่าพอใจจากการฝากเงินและของรางวัลที่สอดคล้องกับรูปแบบการดำเนินชีวิต (Lifestyle) เช่น เครื่องเล่น ไอพอด นาโน คอมพิวเตอร์แบบพกพา และรางวัลใหญ่สุดคือรถยนต์มินิคูเปอร์ราคากว่า 2 ล้านบาท เป็นต้น และธนาคารยังมีแผนที่จะให้บริการทางด้านเงินฝากใหม่ ๆ เพิ่มเติมอย่างต่อเนื่องที่จะเจาะเฉพาะแต่ละกลุ่มลูกค้า (Segmentation) ตามแผนการขยายฐานลูกค้ารายย่อยของธนาคารในช่วงปี 25502553"
สำหรับของรางวัลที่มอบให้กับผู้โชคดีในโครงการเงินฝากออมทรัพย์บุฟเฟต์ปี 2553 จำนวน 604 รางวัล มูลค่ากว่า 9 ล้านบาท แบ่งเป็น รถยนต์จำนวน 4 คัน ได้แก่ รถยนต์มาสด้า 2 รางวัลใหญ่ประจำไตรมาสที่ 1 จำนวน 1 รางวัล รถยนต์โตโยต้าวีออส รางวัลใหญ่ประจำไตรมาสที่ 2 จำนวน 1 รางวัล รถยนต์โตโยต้ายาริส รางวัลใหญ่ประจำไตรมาส 3 จำนวน 1 รางวัล และรถยนต์มินิคูเปอร์ รางวัลใหญ่ประจำไตรมาส 4 จำนวน 1 คัน และของรางวัลอื่น ๆ อีก 600 รางวัล ได้แก่ โทรศัพท์มือถือ Blackberry Curve 8520 จำนวน 50 รางวัล โทรทัศน์ SONY Bravia จำนวน 50 รางวัล คอมพิวเตอร์ HP Compaq จำนวน 50 รางวัล โน๊ตบุ๊ค SONY VAIO จำนวน 50 รางวัล กล้องถ่ายรูปดิจิตอล SONY จำนวน 100 รางวัล โทรศัพท์มือถือ SAMSUNG Candy จำนวน 100 รางวัล เครื่องเล่นดีวีดีแบบพกพา SONY จำนวน 100 รางวัล และไอพอด นาโน (iPod Nano) จำนวน 100 รางวัล
 
ผู้ถือหุ้นใหญ่1. กองทุน เพื่อการฟื้นฟูและพัฒนาระบบสถาบันการเงิน 1,005.3 ล้านหุ้น 47.58%2. 
ขณะที่อัตราส่วนสินเชื่อต่อเงินฝากเพิ่มขึ้นเป็นร้อยละ 86 จากร้อยละ 81 มีส่วนของผู้ถือหุ้น 42,506 ล้านบาท คิดเป็นมูลค่าตามบัญชี 20.12 บาทต่อหุ้น และมีเงินกองทุนแข็งแกร่งโดยอัตราส่วนเงินกองทุนต่อสินทรัพย์เสี่ยงเท่ากับร้อยละ 14.55 เพิ่มจากปีก่อนที่เท่ากับร้อยละ 10.38 เป็นเงินกองทุนขั้นที่ 1 และ 2 ร้อยละ 10.43 และร้อยละ 4.12ตามลำดับ